Document ID: /roh_data/filtered/fineweb-2-filterrobots_roh.jsonl.gz/40770

Jau hai grond plaschair da vesair tants uffants sin la plazza da ballape a Schluein. Quai è l’avegnir da noss’uniun e dal ballape en Surselva.
Sut la batgetta d’Adelin Berther da Sursaissa è la finamira da mussar che ballape n’è betg sulet in sport per buobs, mabain er per las buobas. Sustegn survegn Adelin Berther, la mainaproject, da ses um Christian Berther.
Las buobas èn bler pli disciplinadas e taidlan tiers bler meglier ch’ils buobs.
Tut en tut han radund 30 buobas visità ils dus trenaments. Il giavisch saja er d’avair en l’avegnir in’equipa da buobas che dat campiunadi, uschia Christian Berther.